
STATUTTER FOR NAAFU
§ 1 NAAFU 
Norges Astma- og Allergiforbunds ungdomsorganisasjon (NAAFU) er opprettet for alle medlemmer under 26 år. Alle medlemmer har stemmerett fra 15 år til året man fyller 26 år.  

NAAFU er underlagt NAAFs forbundsstyre.  

Alle møter og arrangementer i NAAFUs-regi skal være fri for røyk, parfyme og andre duftende irritanter. 

Alle arrangement skal være alkohol- og rusfrie.  


§ 2 NAAFUs oppgaver 
ivareta ungdommens interesser i NAAF 
utføre sitt arbeid i henhold til NAAFs formålsparagraf, jf. § 1-1 
bidra i samarbeid med andre organisasjonsledd og NAAF sentralt til at NAAFs formålsparagraf, vedtekter, visjoner, strategier og handlingsplaner blir fulgt opp 
sørge for at NAAFUs stautter, visjoner, strategier og handlingsplaner blir fulgt opp 
sørge for et godt samarbeid med regionene, og bidra til et godt tilbud for NAAFUs aldersgruppe 
ta initiativ til og vise engasjement for debatter i det offentlige rom som angår våre sykdomsgrupper 

§ 3 NAAFUs styre 
Ansvar for NAAFUs arbeid ivaretas av NAAFUs styre. Styret er NAAFUs øverste organ mellom Landskonferansene.  

Styret kan ha opptil 8 medlemmer hvorav leder, nestleder, 4 styremedlemmer og 2 varamedlemmer. 
Styret skal minimum bestå av leder, nestleder og 2 styremedlemmer.  

Styremøter innkalles når lederen bestemmer det, eller når to medlemmer av styret krever det.  

Det skal avholdes minst 4 styremøter i valgåret. 



§ 4 Beslutningsdyktighet 
NAAFU styre er beslutningsdyktig når 2/3 av styrets medlemmer til stede. Leder eller nestleder må være blant de 2/3. Ved stemmelikhet har lederen dobbeltstemme. Ved leders forfall tilfaller dobbeltstemmen nestleder.  


§ 5 NAAFU-styrets oppgaver 
Styret skal: 
gjennomføre Landskonferansens vedtak 
sende inn godkjent årsberetning og protokoll fra Landskonferansen til NAAFs sekretariat innen 6 uker etter landskonferansen 
representere NAAFU utad 
innstille kandidater til I. NAAFUs valgkomité 
i NAAFs Landsmøteår, NAAFU-styrets representanter i NAAFs forbundsstyre 
i NAAFs Landsmøteår, delegater til NAAFs Landsmøte 

§ 6 Landskonferansen – myndighet og sammensetning 
Landskonferansen er NAAFUs høyeste organ og avholdes hvert år. Der møter: 
a) styret 
b) ungdomsrepresentantene i regionstyrene 
c) delegater oppnevnt av delegatkomiteen (ved behov, jfr. §10 Delegatkomité) 
d) en representant fra NAAFs sekretariat 
e) valgkomiteen 
f) delegatkomiteen (ved behov, jfr. § 10 Delegatkomité) 
g) innstilte kandidater til: 
I.   styret 
II.  valgkomiteen 
III. delegatkomiteen (ved behov, jfr. § 10 Delegatkomité) 
h) NAAFUs øvrige medlemmer 
i) gjester 
Bare representanter etter bokstav a), b), c) har tale-, forslags- og stemmerett. 
Representanten etter bokstav d) har tale- og forslagsrett. 
Representant etter bokstav e) har tale- og forslagsrett i forhold til valgkomiteens innstilling. 

§ 7 Landskonferansen – innkalling / saksliste / innkomne forslag 
Landskonferansen avholdes i løpet av første kvartal hvert år. Den innkalles av styret med minst 2 måneders varsel. Saksliste gjøres tilgjengelig for medlemmene innen 2 uker før Landskonferansen. 
Landskonferansen vedtar dagsorden og behandler: 
a) årsberetning 

b) orientering om regnskap 

c) innkomne forslag, sendes til NAAFU styret innen 4 uker før Landskonferansen  

d) årshjul og budsjett 

e) statutter

f) valg av: 
1. leder 
2. øvrige styremedlemmer og varamedlemmer 
3. valgkomité 
4. delegatkomité (ved behov, jfr. § 10 (Delegatkomité)) 
5. i NAAFs Landsmøteår: NAAFU-styrets representant til forbundsstyret, med vara 
6. i NAAFs Landsmøteår: delegater til NAAFs landsmøte, jf NAAFs vedtekter §6-1 

§ 8 Valgkomité 
NAAFUs valgkomité består av to – 2 personer med en – 1 vara. Valgkomiteen konstituerer seg selv. 
Valgkomiteen skal innstille kandidater til NAAFUs styre og delegatkomiteen. Samtlige medlemmer i NAAFU kan sende inn forslag på kandidater. Forslag sendes valgkomiteen innen 1 måned før Landskonferansen. 
Valgkomiteen sender sin innstilling til NAAFUs styre innen 2 uker før Landskonferansen. Før valget tar til på Landskonferansen redegjør valgkomiteen for sin innstilling. 
Styret kan fungere som valgkomite dersom en valgkomite ikke blir valgt. 




§ 9 Valg av styre 
Valgperioden for styret er 1 år. 
Representanter fra NAAFU i forbundsstyret, sitter i landsstyreperioden, 3 år. Dersom representanten(e) trekker seg fra NAAFU-styret i løpet av landsstyreperioden, kan styret velge å innstille ny(e) styrerepresentant(er) til valg på kommende Landskonferanse. 

Fortrinnsvis ønsker man mangfold i styret. Dette dekkes blant annet ved å sikre en regional spredning, samt spredning i tidligere erfaringer på styremedlemmene. Leder bør ha erfaring fra tidligere styrearbeid eller ha ledererfaring.
Flertallet av styret bør ha erfaring fra NAAF eller NAAFU. Flertallet i styret skal ikke være i samme familie.

§ 10 Delegatkomité 
Delegatkomitéen opphører, men tas opp igjen ved behov dersom NAAFU og /eller NAAFs sekretariat mener at NAAFUs landskonferanse blir for stor. 
Delegatkomiteen består av tre – 3 personer, og en vara. Blant representantene i delegatkomiteen skal det være; 
en-1 fra NAAFUs styre en – 1 med organisatorisk erfaring 
Delagatkomiteen konstituerer seg selv. De oppnevner delegater til landskonferansen fordelt på regionene og alder. 

§ 11 Statuttendringer  
Forslag til endringer i statutter skal sendes NAAFU-styret innen 1 måned før Landskonferansen. 
Endringer i NAAFUs statutter foretas på ordinær Landskonferanse. Statuttendringer krever 2/3 flertall.


NAAFU statuttene er sist oppdatert 20.oktober 2026 med endringene vedtatt på Landskonferansen 2026.
image1.jpeg
NAAFU

Astma- og Allergiforbundets Ungdom




